Alexandra Bech Gjørv

Alexandra Bech Gjørv (født 1965) er en norsk advokat og næringslivsleder. Hun var direktør i Norsk Hydro og arbeidet senere for Advokatfirmaet Hjort i Oslo. Gjørv var leder for 22. juli-kommisjonen som redegjorde for terrorhandlingene i Oslo sentrum og på Utøya 22. juli 2011. Fra 2016 er hun konsernsjef i SINTEF.

 Biografi 
 Utdannelse 
Gjørv har IB fra United World College of the Atlantic, og var i flere år aktiv i styret av UWC Norge. Hun har juridisk embedseksamen fra Universitetet i Oslo i 1990, studerte ved Suffolk University Law School, og tok en Diploma in legal studies ved University of Oxford i 1991. Hun besto New York State Bar exam i 1994 som gir lisens for å praktisere som advokat i den amerikanske delstaten New York.

 Arbeid 
Gjørv arbeidet i Advokatfirmaet Schjødt og hos Edwards & Angell i Boston, USA. Hun ble ansatt i Norsk Hydro i 1993 og hadde stillinger i ledelsen i Hydros bildelvirksomhet, og hun var direksjonssekretær for konsernet, og jurist ved Hydros juridiske kontor i New York. Hun var fra 2000 til 2005 personaldirektør, og satt samtidig også tre år i konsernledelsen. I 2005 ble hun direktør for Hydros enhet Nye Energiformer, og fortsatte etter fusjonen i StatoilHydros og Statoils Ny energi fram til 2010. Fra 2010 var hun partner i Advokatfirmaet Hjort. Fra 1. januar 2016 er hun konsernsjef i SINTEF.

 Styreroller 
Gjørv har vært styremedlem i Schibsted og stiftelsen Sintef.grunder.no, 5. januar 2004: Norges viktigste... : 7. Alexandra Bech Gjørv I 2010 ble hun utnevnt til nestleder i NRKs styre, et verv hun trakk seg fra før hun ble utnevnt til leder i 22. juli-kommisjonen. Senior Vice President in Statoil ASA. Styremedlem i Norske-Skog fra 2010 til 2012. Styreleder i Eidsiva Energi fra 2012 til 2014.eidsivaenergi.no, 1. juni 2012: Alexandra Bech Gjørv er ny styreleder i Eidsiva  Gjørv var styremedlem i det franske Technip-konsernet fra 2012 til 2017. Gjørv ble valgt til styreleder i Hafslund-Eco i 2018.

 22. juli-kommisjonen 
I 2011-2012 ledet hun  22. juli-kommisjonen som ble oppnevnt av regjeringen Stoltenberg for å gjennomgå og trekke lærdom fra terrorangrepene på regjeringskvartalet og Utøya 22. juli 2011. Den 13. august 2012 fremla Gjørv rapporten fra 22. juli-kommisjonen.

 Privatliv 
Alexandra Bech Gjørv er datter av journalist og programleder Toppen Bechaftenbladet.no, 12. november 2007: Gjørv skal gjøre StatoilHydro grønnere  og Alex Bech. Hun er gift med Espen Gjørv, sønn av politikeren Inger Lise Gjørv og Ole Andreas Gjørv. Sammen eier de Gjørv-familiens slektsgård, Gjørv gård på Inderøy i Nord-Trøndelag.http://www.dagsavisen.no, 4. feb 2012: Sannhetssøkeren

 Referanser 

 Eksterne lenker 


  Alexandra Bech Gjørv  – Profil på SINTEF 
  - Tungt å gi slipp

Kategori:Norske advokater
Kategori:Norske konsernsjefer
Kategori:Personer tilknyttet University of Oxford
Kategori:Personer tilknyttet Norsk Hydro
Kategori:Personer tilknyttet Statoil
Kategori:Personer tilknyttet Universitetet i Oslo
Kategori:22. juli-kommisjonen
Kategori:H.M. Kongens gullmedalje